Source: http://www.hkdukla.sk/pravidla-hry-hokejova-tombola-50-50?destination=node/264
Timestamp: 2018-05-23 01:03:50+00:00
Document Index: 6145143

Matched Legal Cases: ['§ 8', '§ 8', '§ 43', '§ 43', '§ 43', '§ 43', '§ 10']

﻿ PRAVIDLÁ HRY ‐ HOKEJOVÁ TOMBOLA 50 : 50 | HK Dukla Trenčín - oficiálna stránka
PRAVIDLÁ HRY ‐ HOKEJOVÁ TOMBOLA 50 : 50
1. Hokejová tombola 50 : 50 (ďalej len „tombola“) je hra, ktorej prevádzkovateľom Hokejový klub DUKLA Trenčín, a.s., so sídlom Považská 34, 911 01 Trenčín, IČO: 36 324 051, zapísaného v Obchodnom registri Okresného súdu v Trenčíne, vložka číslo: 10295/R, oddiel: Sa (ďalej len „prevádzkovateľ“). Tombola má dobročinný charakter a výnosy z nej sú určené na pokrytie nákladov spojených s výchovou hokejovej mládeže klubu HK Dukla Trenčín a na zabezpečenie vybavenia.
2. Výhra v tombole je určená na základne žrebovania, do ktorého sa zahrnú iba žreby, ktoré budú predané v deň konania príslušného kola Tipsport Ligy v rámci domáceho zápasu HK Dukla Trenčín na Zimnom štadióne Pavla Demitru, Považská 1705/34, 911 01 Trenčín (ďalej len „predmetný zápas“). Predaj žrebov začína v dni konania predmetného zápasu a uzávierka predaja žrebov končí vždy uplynutím jeho prestávky po 2. tretine (ďalej len „predajná doba“).
3. Predajná cena jedného žrebu je 1 € a v rámci predajnej doby predmetného zápasu ich môže byť predaných max. 1 500 ks. Každý účastník tomboly, ktorým môže byť iba fyzická osoba staršia ako 18 rokov (ďalej len „hráč“), si môže kúpiť väčšie množstvo žrebov až do ich úplného vypredania v rámci predajnej doby predmetného zápasu. Žreb pozostáva z dvoch častí, a to z časti predstavujúcej doklad o účasti v hre, ktorá po zaplatení predajnej ceny žrebu zostáva hráčoviakontrolného ústrižku, ktorý zostáva predajcovi žrebu (ďalej len „predajca“). Obe časti žrebu obsahujú okrem iného jedinečný QR kód, ktorý po zaplatení predajnej ceny načíta predajca elektronickou čítačkou, čím dôjde k zaradeniu takého žrebu do žrebovania. Obe časti žrebu ďalej obsahujú číslo žrebu, ktoré slúži pre účely možnosti náhradného zaradenia žrebu do žrebovania v prípade poruchy elektronickej čítačky alebo iného technického problému. Akákoľvek neoprávnená manipulácia so žrebom, jeho pozmeňovanie, či falšovanie má za následok jeho neplatnosť a zánik nároku na uplatnenie výhry.
4. Herná istina predstavuje súčin počtu predaných žrebov v rámci predajnej doby predmetného zápasu a predajnej ceny žrebu. Pri predaji všetkých 1 500 ks žrebov je tak herná istina 1 500 €. 50 % hernej istiny je určenej na jedinú peňažnú výhru pre 1 hráča vlastniaceho vylosovaný žreb (ďalej len „výherca“). Zostávajúcich 50 % hernej istiny je určených pre prevádzkovateľa, ktorý ju použije na pokrytie nákladov spojených s výchovou hokejovej mládeže klubu HK Dukla Trenčín, zabezpečenie vybavenia a propagácie mládežnického hokeja v regióne. Minimálna výhra v rámci predmetného zápasu je vždy 100 €.
5. Získané výhry predstavujú pre výhercu ‐ fyzickú osobu príjem podľa § 8 ods. 1 písm. j) zákona č. 595/2003 Z.z. o dani z príjmov podliehajúci platnej sadzbe dane. Od dane z príjmov je oslobodená výhra do výšky 350 € za jednu výhru. Z peňažných cien a výhier plynúcich zo zdrojov na území Slovenskej republiky musí v súlade s § 8 ods. 10 zákona č. 595/2003 Z.z. o dani z príjmov usporiadateľ súťaže daň zraziť podľa § 43 ods. 3 písm. c) a d) zákona č. 595/2003 Z.z. o dani z príjmov. V zmysle § 43 ods. 10 zákona č. 595/2003 Z.z. o dani z príjmov zrážku dane je povinný vykonať platiteľ dane (spoločnosť HK Dukla Trenčín a.s.) pri výplate, poukázaní alebo pri pripísaní úhrady v prospech daňovníka. Na zdanenie sa použije sadzba dane vo výške 19 %. Zrazenú daň musí platiteľ dane v súlade s § 43 ods. 11 zákona č. 595/2003 Z.z. o dani z príjmov odviesť správcovi dane. Takto zrazená daň sa považuje za vysporiadanú a výherca ju už v daňovom priznaní neuvádza.
6. Žrebovanie tomboly prebehne po uzávierke predaja žrebov v priebehu 3. tretiny predmetného zápasu a bude zároveň verejne vyhlásený vyžrebovaný žreb. Výherca sa musí dostaviť do 10 minút od konca predmetného zápasu, vrátane jeho prípadného predĺženia, na prevádzkovateľom určené miesto, napr. v okolí vstupu na ľadovú plochu tak, aby mohla byť výhra verejne odovzdaná. V prípade, že sa výherca v uvedenej lehote pre svoju výhru nedostaví, jeho nárok na výhru zaniká. Nevyzdvihnutá výhra potom prepadá prevádzkovateľovi, ktorý ju použije na pokrytie nákladov spojených s výchovou hokejovej mládeže klubu HK Dukla Trenčín, zabezpečenie vybavenia a propagácie mládežnického hokeja v regióne.
7. O odovzdaní výhry budes výhercompodpísaný preberací protokol, ktorý bude obsahovať tieto osobné údaje: meno, priezvisko, dátum narodenia a adresu trvalého pobytu. Prevádzkovateľ spracúva takto poskytnuté osobné údaje za účelom vyplatenia a zaevidovania výhry z tomboly a za účelom odvedenia dane vyberanej zrážkou podľa § 43 zákona č. 595/2003 Z.z. o dani z príjmov. 0sobné údaje sa spracúvajú na žiadosť dotknutej osoby v súlade s § 10 ods. 3 písm. b) zákona č. 122/2013 Z.z. o ochrane osobných údajov a o zmene a doplnení niektorých zákonov v aktuálnom znení. Dobrovoľným zapojením sa do tomboly, dáva výherca svoj súhlas so spracovaním jeho osobných údajov. V prípade neposkytnutia vyššie uvedených osobných údajov, nebude možné výhercovi vyplatiť výhru a to aj v prípade, že ostatné podmienky týchto pravidiel budú splnené. Poskytnutím vyššie uvedených osobných údajov sa výherca zaväzuje, že osobné údaje sa týkajú jeho osoby a sú uvedené správne.
8. Tieto pravidlá sú platné od 27. 11. 2017